ROMÂNIA

**JUDEŢUL SUCEAVA**

**PRIMÃRIA MUNICIPIULUI CÂMPULUNG MOLDOVENESC**

**DIRECȚIA TEHNICĂ ȘI URBANISM**

Nr. \_\_\_\_\_\_\_\_\_ din \_\_\_\_\_\_\_\_2023

# RAPORT DE SPECIALITATE

la proiectul de hotărâre privind atestarea apartenenței la domeniul public

al Municipiului Câmpulung Moldovenesc a unor imobile

Cu privire la proiectul de hotărâre privind atestarea apartenenței la domeniul public al Municipiului Câmpulung Moldovenesc a unor imobile, facem următoarele precizări:

Comisia specială care are ca atribuții întocmirea și actualizarea inventarului bunurilor ce alcătuiesc domeniul public și privat al municipiului Câmpulung Moldovenesc numită prin Dispoziția primarului municipiului Câmpulung Moldovenesc nr. 169 din 26.06.2020, a analizat bunul care face obiectul acestui proiect de hotărâre și propune atestarea apartenenței acestuia la domeniul public al municipiului.

Atestarea apartenenței la domeniului public a terenului este necesară pentru înscrierea în cartea funciară a dreptului de proprietate în favoarea Municipiului Câmpulung Moldovenesc – domeniul public.

Imobilul care face obiectul proiectului este situat în intravilanul municipiului – str. Calea Transilvaniei nr. 55, are categoria de curți-construcții și o suprafața totală a terenului de 3485 mp și este identificat prin parte din parcela 259 din CF 43318 Câmpulung Moldovenesc și prin parte din parcela 260/2 din CF 43322 Câmpulung Moldovenesc.

Terenul aferent construcțiilor care aparțin Liceului tehnologic nr. 1 Câmpulung Moldovenesc înscris în evidențele noastre are o suprafață mult mai mică decât cea care este în realitate și a rezultat în urma măsurătorilor de precizie. În primă etapă s-a înscris dreptul de proprietate asupra clădirilor și a terenului de sub fiecare clădire. Întreaga suprafață a fost și este folosită de către Liceul tehnologic nr. 1 Câmpulung Moldovenesc, astfel că este necesară înscrierea dreptului de proprietate în favoarea Municipiului Câmpulung Moldovenesc – domeniul public asupra întregii suprafețe, motivată de utilitatea publică a imobilului.

Centrala termică a Colegiului Silvic ”Bucovina” Câmpulung Moldovenesc a fost construită în baza autorizației de construire nr. 113 din 20.08.2012 și recepționată în anul 2013 (procesul-verbal de recepție la terminarea lucrărilor nr. 3.517 din 13.12.2013). În urma actualizării datelor cadastrale pentru Colegiul Silvic ”Bucovina ” Câmpulung Moldovenesc, clădirea a fost înscrisă în cartea funciară (clădirea C14 înscrisă în CF 30739 Câmpulung Moldovenesc), fără să fie specificată atestarea apartenenței la domeniul public al municipiului.

Urmare a atestării apartenenței la domeniul public se va înscrie în cartea funciară dreptul de proprietate în favoarea Municipiului Câmpulung Moldovenesc – domeniul public și se va realiza, într-o etapă ulterioară, completarea Inventarului domeniului public, conform cu prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare.

Cu argumentele mai sus menționate, proiectul de hotărâre este oportun și necesar.

|  |  |
| --- | --- |
| **Director executiv adjunct,**  Istrate Luminița | **Serviciul patrimoniu,**  **Șef serviciu,**  Niță Marcela Luminița  Nuțescu Gabriela Elvira |